Diari Oficial de la Generalitat Valenciana


Sumari del DOGV 3872, del 07-11-2000 (2000/8465)

Resolució de 28 de setembre de 2000, del Servei Territorial d'Indústria i Energia d'Alacant, per la qual se sotmet a informació pública l'aprovació del projecte, autorització administrativa, declaració en concret d'utilitat pública del projecte d'obres i instal·lacions que s'han de realitzar per a la línia aèria de mitjana tensió a 20 kV per a alimentar el polígon agroalimentari la Llotja, sector E-35, al terme municipal d'Elx (Alacant).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3872

Data del DOGV
:   07-11-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/8465


Organisme emissor
:   Conselleria d'Indústria i Comerç

Tipus de document
:   Anunci

Resolució de 28 de setembre de 2000, del Servei Territorial d'Indústria i Energia d'Alacant, per la qual se sotmet a informació pública l'aprovació del projecte, autorització administrativa, declaració en concret d'utilitat pública del projecte d'obres i instal·lacions que s'han de realitzar per a la línia aèria de mitjana tensió a 20 kV per a alimentar el polígon agroalimentari la Llotja, sector E-35, al terme municipal d'Elx (Alacant). [2000/X8465]
  
Als efectes previstos en els articles 9 del Decret 2.617/1966, i 10 del Decret 2.619/1966, sobre normes per a atorgament d'autorització administrativa en matèria d'instal·lacions elèctriques, ambdós de 20 d'octubre (BOE de 24 d'octubre de 1966), i en l'article 53 de la Llei 54/1997, de 27 de novembre, del Sector Elèctric (BOE de 28 de novembre de 1997), en concordança amb l'article 52 de la Llei d'Expropiació Forçosa, se sotmet a informació pública el següent projecte d'instal·lació elèctrica:
  
Peticionari: Iberdrola, SA, amb CIF núm. A-48010615 i domicili social al c/ Calderón de la Barca núm. 16, 03755 Alacant.
  
Lloc on s'establirà la instal·lació: la línia se situa al sud del nucli urbà d'Elx, entre la carretera de la Foia i el camí del Borrocat, al terme municipal d'Elx.
  
Finalitat de la instal·lació: millorar i ampliar les xarxes de distribució d'energia elèctrica, augmentar la qualitat de servei i acomplir peticions d'energia de nous clients.
  
Característiques principals:
  
Tensió: 20 kV.
  
Longitud: 1.124 metres, dividida en tres trams, un fins a trobar-se amb la línia LA-110 existent, un altre en l'obertura que va paral·lela a la línia existent i que es converteix en un 2LA-110, i l'últim des d'aquesta obertura fins al polígon agroalimentari La Llotja.
  
Origen i final: la línia s'inicia amb un entroncament en la línia B.H.D.F. Soe propietat d'Iberdrola, que forma triple circuit amb la L.D.T.S. Palmerars i la J.O.H.S. Molí Xocolate i acaba al polígon agroalimentari la Llotja.
  
Pressupost: setze milions sis-centes vint-i-vuit mil cent vint-i-dues pessetes (57.719.954 PTA).
  
El titular ha sol·licitat sobre les finques descrites en la relació annexa servitud de pas aèria d'energia elèctrica que comprén, a més a més del vol sobre el predi servidor, l'establiment de pals, torres o suports fixos per a la sustentació de cables conductors d'energia.
  
Cosa que es fa pública perquè siga coneguda per tota la gent i especialment pels propietaris de terrenys i tots altres titulars afectats pel dit projecte la relació dels quals s'inclou al final d'aquest anunci, perquè puga ser examinat l'expedient al Servei Territorial d'Indústria i Energia d'Alacant, situat al carrer Churruca, núm. 29, i perquè puguen presentar-se, en triple exemplar, les al·legacions que es consideren oportunes en el termini de trenta (30) dies hàbils, comptats a partir de l'endemà de la publicació d'aquest anunci. Els plans parcel·laris podran ser igualment consultats als ajuntaments afectats.